V mesiaci október sme na našej škole rozbehli dlhšie plánovaný a pripravovaný jedinečný program kariérového poradenstva. Na programe spolupracujeme s Regionálnym centrom kariéry vo Zvolene a s CPPPaP vo Zvolene, konkrétne s p.Csórim a s p. Lapinovou..
Aj študenti strednej odbornej školy potrebujú pred vstupom na trh práce informácie, a to nielen o pracovných ponukách či situácii v regióne. Program rozvíja zážitkovými aktivitami aktívne počúvanie, kritické myslenie, sebapoznanie a sebahodnotenie, pomenovanie záujmov a hodnôt, silných či slabých stránok žiaka.
Tém, ktoré nás čakajú počas celého školského roka je veľa a organizačný tím ich dopĺňa priebežne aj podľa potrieb žiakov.
Pilotný program kariérového poradenstva v SPŠ dopravnej vo Zvolene sa v budúcnosti môže stať vzorom a pomocou aj pre ostatné stredné školy, ktoré budú mať záujem pripraviť svojich žiakov na úspešný nástup kariéry na pracovnom trhu.
Do fotogalérie bol pridaný nový album Program kariérového poradenstva.